ai4bharat/Pralekha huggingface dataset:
കോര്പ്പറേറ്റ്കാര്യ മന്ത്രാലയം
ഇന്ത്യയുടെയും ഈജിപ്തിന്റെയും കോംപറ്റീഷൻ കമ്മീഷനുകൾ തമ്മിൽ ധാരണാപത്രം ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
കോംപറ്റീഷൻ കമ്മീഷൻ ഓഫ് ഇന്ത്യയും  ഈജിപ്ഷ്യൻ കോംപറ്റീഷൻ അതോറിറ്റിയും  തമ്മിലുള്ള ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ ഇന്ന് അംഗീകാരം നൽകി.
നടപ്പാക്കൽ തന്ത്രവും ലക്ഷ്യങ്ങളും:
വിവര കൈമാറ്റം, മികച്ച സമ്പ്രദായങ്ങൾ പങ്കിടൽ, വിവിധ ശേഷി വർദ്ധിപ്പിക്കൽ സംരംഭങ്ങൾ എന്നിവയിലൂടെ മത്സര നിയമത്തിലും നയത്തിലും സഹകരണം പ്രോത്സാഹിപ്പിക്കുന്നതിനും ശക്തിപ്പെടുത്തുന്നതിനും ധാരണാപത്രം വിഭാവനം ചെയ്യുന്നു. സിസിഐയും ഇസിഎയും തമ്മിലുള്ള ബന്ധങ്ങൾ വികസിപ്പിക്കുകയും ശക്തിപ്പെടുത്തുകയും ചെയ്യുക, അനുഭവം പങ്കിടൽ, സാങ്കേതിക സഹകരണം എന്നിവയിലൂടെ അതത് അധികാരപരിധിയിൽ മത്സര നിയമം നടപ്പിലാക്കുന്നതിൽ പരസ്പരം അനുഭവങ്ങൾ പഠിക്കുകയും അനുകരിക്കുകയും ചെയ്യുക എന്നതും ധാരണാപത്രം ലക്ഷ്യമിടുന്നു.
ഫലങ്ങൾ :
ആഘാതം:
ധാരണാപത്രം, എൻഫോഴ്സ്മെന്റ് സംരംഭങ്ങളുടെ കൈമാറ്റം വഴി, ഈജിപ്തിലെ ഏജൻസിയുടെ അനുഭവവും പാഠങ്ങളും അനുകരിക്കാനും പഠിക്കാനും സി സി ഐ യെ പ്രാപ്തമാക്കും, ഇത് സി സി ഐയുടെ കോമ്പറ്റീഷൻ ആക്റ്റ്, 2002 നടപ്പിലാക്കുന്നത് മെച്ചപ്പെടുത്താൻ സഹായിക്കും. തത്ഫലമായുണ്ടാകുന്ന ഫലങ്ങൾ ഉപഭോക്താക്കൾക്ക് വലിയതോതിൽ പ്രയോജനം ചെയ്യും.
പശ്ചാത്തലം:
2002-ലെ കോമ്പറ്റീഷൻ ആക്ടിന്റെ 18-ാം വകുപ്പ് സി സി ഐ യെ ഏതെങ്കിലും വിദേശ രാജ്യത്തിന്റെ ഏതെങ്കിലും ഏജൻസിയുമായി അതിന്റെ ചുമതലകൾ നിറവേറ്റുന്നതിനോ ആക്ടിന് കീഴിലുള്ള അതിന്റെ പ്രവർത്തനങ്ങൾ നിർവഹിക്കുന്നതിനോ വേണ്ടി ഏതെങ്കിലും ധാരണ അല്ലെങ്കിൽ ക്രമീകരണത്തിൽ ഏർപ്പെടാൻ അനുവദിക്കുന്നു. അതനുസരിച്ച്, സിസിഐയും ഇജിഎയും തമ്മിലുള്ള ധാരണാപത്രം ഒപ്പിടുന്നതുമായി ബന്ധപ്പെട്ടതാണ് ഈ നിർദ്ദേശം.
-ND-
(Visitor Counter : 54
വാര്ത്താവിതരണ പ്രക്ഷേപണ മന്ത്രാലയം
ബെര്ലിനാലെ-2020ലെ ഇന്ത്യന് പ്രതിനിധി സംഘംജറുസലേം അന്താരാഷ്ട്ര ചലച്ചിത്രോത്സവവുമായി സഹകരണത്തിനായി ചര്ച്ച നടത്തി
ബെര്ലിനാലെ-2020ന്റെ രണ്ടാംദിവസം ഇന്ത്യന് പ്രതിനിധസംഘം ആഗോള ചലച്ചിത്ര വ്യവസായത്തിലെ നിരവധി പ്രതിനിധികളുമായി കൂടിക്കാഴ്ച നടത്തി. അവര് ഇന്ത്യയുമായി ചേര്ന്ന് പ്രവര്ത്തിക്കുന്നതിനും 51-ഐ.എഫ്.എഫ്.ഐയില് പങ്കെടുക്കുന്നതിനുമുള്ള താല്പര്യം പ്രകടിപ്പിച്ചു.
ഇന്ത്യന് പ്രതിനിധി സംഘം ഇസ്രായേലിന്റെ സാംസ്ക്കാരിക കായികമന്ത്രിയും ഇസ്രായേലി പവലിയന്റെ ഓപ്പറേഷന്സ് ഹെഡും  ആര്ട്ടിസ്റ്റിക്ക് ഡയറക്ടറുമായ മിസ്റ്റര് ലിയോര് സാസണുമായി കുടിക്കാഴ്ച നടത്തി. ഇന്ത്യയിലെ സാദ്ധ്യതകള് ചൂഷണം ചെയ്യുന്നതിനും ഐ.എഫ്.എഫ്.ഐ-2020 മായി ഭാവി സഹകരണത്തിനുമുള്ള താല്പര്യം മിസ്റ്റര് സാസണ് പ്രകടിപ്പിച്ചു. ഇസ്രായേലിലെ ജറുസലേം അന്താരാഷ്ട്ര ചലച്ചിത്രോത്സവത്തില് ഇന്ത്യയെ ശ്രദ്ധാ രാജ്യമായി ഉയര്ത്തികാട്ടുന്നതിനുള്ള സാദ്ധ്യതയും ഐ.എഫ്.എഫ്.ഐ2020ല് പങ്കെടുക്കുന്നതിനെക്കുറിച്ചും രണ്ടു രാജ്യങ്ങളും തമ്മില് ചര്ച്ച നടത്തി.
ഇന്ത്യന് പ്രതിനിധി സംഘം ദക്ഷിണാഫ്രിക്കയിലെ ദേശീയ ഫിലിം ആന്റ് വിഡിയോ ഫൗണ്ടേഷന്റെ ചീഫ് എക്സിക്യൂട്ടിവ് ഓഫീസര് മിസിസ് മാഖോഷാനാ ഖാനയിലിയുമായും കൂടിക്കാഴ്ച നടത്തി. ഇന്ത്യയുമായി അനിഷേന്, ഗെയിമിംഗ്, വി.ആര്/എ.ആര് വിഭാഗങ്ങളും ഐ.എഫ്.എഫ്.ഐയുമായു സഹകരിക്കാനുള്ള താല്പര്യം ഖാനായില് പ്രകടിപ്പിച്ചു. ഡിജിറ്റല് ആന്റ് ഗെയിംമിംഗ് മേഖലയില് വൈദഗ്ധ്യം കൈമാറ്റം ചെയ്യുന്നതിന് വേണ്ട തന്ത്രങ്ങള് വികസിപ്പിക്കുന്നതിന് അവര് ഊന്നല് നല്കി. ദേശീയ ചലച്ചിത്ര വികസന കോര്പ്പറേഷന്  എന്.എഫ്.വി.എഫുമായി സഹ-നിര്മ്മാണ ഉടമ്പടിയുണ്ട്.
ന്ത്യന് പ്രതിനിധി സംഘം മിസിസ് വെന്ഡി ബെര്ണാഡ്, റൈറ്റ് സ്റ്റഫ്, ക്ലാസ് ഡാനിയേല്സണ്, സി.ഇ.ഒ, എം.ഡി.എം ഓണ്ലൈന് ; ഉസ്ബെസ്ക്കിസ്ഥാന് ദേശീയ ചലച്ചിത്ര കമ്മിഷണര് മിസിസ് മുഖലിസാ അസിസോവാ, സണ്ഡാന്സ് ഫിലിം ഇന്സ്റ്റിറ്റ്യൂട്ട് സീനിയര് മാനേജര് മിസ്റ്റര് മാത്യു താക്താ, ലഞ്ച്ബോക്സ് ചലച്ചിത്രത്തിന്റെ സഹനിര്മ്മാതാവ് മിസ്റ്റര് മാക് ബ്രാഷെറ്റ്, സപെയിനില് നിന്നുള്ള പ്രതിനിധികള് എന്നിവരുമായും പ്രതിനിധി സംഘം ചര്ച്ച നടത്തി.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 10.25 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
10,25,64,720
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയിൽപ്പരം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 10.25 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND
(Visitor Counter : 103
പ്രധാനമന്ത്രിയുടെ ഓഫീസ്
ഏഷ്യന് ഗെയിംസ് 10 മീറ്റര് എയര് പിസ്റ്റള് വനിതാ വിഭാഗത്തില് വെള്ളി മെഡല് നേടിയ ഇഷാ സിംഗിനെ പ്രധാനമന്ത്രി അഭിനന്ദിച്ചു
ന്യൂഡല്ഹി; 2023 സെപ്റ്റംബര് 29
ഹാങ്ഷൗവില് നടക്കുന്ന ഏഷ്യന് ഗെയിംസ് 10 മീറ്റര് എയര് പിസ്റ്റള് വനിതാ വിഭാഗത്തില് വെള്ളി മെഡല് നേടിയ ഇഷാ സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''10 മീറ്റര് എയര് പിസ്റ്റള് വനിതാ വിഭാഗത്തില് വെള്ളി മെഡല് നേടിയ ഇഷാ സിംഗില് അഭിമാനിക്കുന്നു! പ്രതിബദ്ധതയും കേന്ദ്രീകൃത പരിശീലനവും അചഞ്ചലമായ നിശ്ചയദാര്ഢ്യവുമാണ് ഏഷ്യന് ഗെയിംസിലെ അവരുടെ വിജയത്തിന് കാരണം'' എക്സില് പ്രധാനമന്ത്രി പോസ്റ്റ് ചെയ്തു.
Proud of @singhesha10 for winning a Silver Medal in the 10m Air Pistol Women’s event! Her success at the Asian Games is due to her commitment, focused training and unwavering determination. pic.twitter.com/txNd7SHhPe
— Narendra Modi  September 29, 2023
പ്രധാനമന്ത്രിയുടെ ഓഫീസ്
വ്യോമയാന മേഖലയെ കുറിച്ചു ചര്ച്ച ചെയ്യുന്നതിനായി പ്രധാനമന്ത്രി അവലോകന യോഗം നടത്തി
(ഇന്ത്യയുടെ വ്യോമയാന മേഖല കൂടുതല് പ്രവര്ത്തന ക്ഷമമാക്കാന് സഹായിക്കുന്ന തന്ത്രങ്ങള് വിലയിരുത്തുന്നതിനായി പ്രധാനമന്ത്രി ശ്രീ. നരേന്ദ്ര മോദി സമഗ്ര യോഗം നടത്തി. യാത്രക്കാര്ക്കു സഹായകമാകുംവിധം യാത്രാസമയം കുറയ്ക്കാനും എയര്ലൈനുകള്ക്കു സഹായകമാകുംവിധം ചെലവു പരമാവധി കുറയ്ക്കാനും സാധിക്കണമെന്നു യോഗം വിലയിരുത്തി. സൈനികകാര്യ വകുപ്പുമായി അടുത്ത സഹകരണം ആവശ്യമാണെന്നു നിരീക്ഷിക്കുകയും ചെയ്തു.
വരുമാനം വര്ധിപ്പിക്കുന്നതിനും പ്രവര്ത്തന ക്ഷമത വര്ധിപ്പിക്കുന്നതിനുമായി ആറു വിമാനങ്ങള് കൂടി പി.പി.പി. അടിസ്ഥാനത്തില് കൈമാറുന്നതിനു നടപടി കൈക്കൊള്ളാന് വ്യോമയാന മന്ത്രാലയത്തിനു നിര്ദേശം നല്കി. മൂന്നു മാസത്തിനകം ടെന്ഡര് നടപടിക്രമങ്ങള് ആരംഭിക്കണം.
ഇ-ഡി.ജി.സി.എ. പദ്ധതി പുനരവലോകനം ചെയ്യപ്പെട്ടു. ഈ പദ്ധതി ഡി.ജി.സി.എയുടെ ഓഫിസ് പ്രവര്ത്തനം കൂടുതല് സുതാര്യമാക്കുകയും വിവിധ ലൈസന്സുകളും അനുമതികളും ലഭ്യമാക്കുന്നതിനുള്ള സമയം കുറച്ചുകൊണ്ടുവരിക വഴി ബന്ധപ്പെട്ട എല്ലാവര്ക്കും സഹായകമാവുകയും ചെയ്യും.
വ്യോമയാന മന്ത്രാലയം കൈക്കൊള്ളുന്ന എല്ലാ പരിഷ്കാരങ്ങള്ക്കുമൊപ്പം നീങ്ങാന് ബന്ധപ്പെട്ട സ്ഥാപനങ്ങള്ക്കു സാധിക്കണമെന്നു യോഗം തീരുമാനിച്ചു.
ആഭ്യന്തര മന്ത്രി, ധനകാര്യ മന്ത്രി, വ്യോമയാന സഹ മന്ത്രി, ധനകാര്യ സഹ മന്ത്രി, മുതിര്ന്ന കേന്ദ്ര ഗവണ്മെന്റ് ഉദ്യോഗസ്ഥര് എന്നിവര് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
32.92 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 1, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 32.92 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 31,67,50,891 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.24 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 94,66,420 -ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
RRTN
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
സ്വന്തമായി ചിപ്പുകള് നിര്മ്മിക്കാതെ ഇന്ത്യയ്ക്ക് ഡേറ്റയുടെ കാര്യത്തില് സുരക്ഷിതമായിരിക്കാന് സാധിക്കില്ല: ടെലികോം സെക്രട്ടറി
ലോകത്ത് ഇന്ന് ഡേറ്റാ സുരക്ഷ പരമപ്രധാനമാണെന്നും സ്വന്തമായി ചിപ്പുകള് നിര്മ്മിക്കാതെ ഇന്ത്യയ്ക്ക് ഡേറ്റയുടെ കാര്യത്തില് സുരക്ഷിതത്വത്തോടെ ഇരിക്കാനാകില്ലെന്നും ടെലികോം സെക്രട്ടറി ശ്രീമതി അരുണ സുന്ദരരാജന് പറഞ്ഞു. ഇന്ത്യ തദ്ദേശീയമായി നിര്മ്മിച്ച ആദ്യ സെമികണ്ടക്ടര് ചിപ്പുകള് പ്രകാശനം ചെയ്യുകയായിരുന്നു അവര്. 4ജി/എല്ടിഇ, 5ജി എന്ആര് മോഡങ്ങള്ക്കായി സിഗ്നല്ചിപ്പ് എന്ന ബംഗലൂരു അധിഷ്ഠിത സെമികണ്ടക്ടര് കമ്പനിയാണ് ചിപ്പുകള് നിര്മ്മിച്ചത്. നിലവില് എട്ട് കമ്പനികളും ഏതാനും രാജ്യങ്ങളും മാത്രമാണ് സെമികണ്ടക്ടര് ചിപ്പുകള് രൂപകല്പന ചെയ്ത് നിര്മ്മിക്കുന്നതെന്നും തദ്ദേശീയ ചിപ്പ് നിര്മ്മാണം ശരിയായ അര്ത്ഥത്തിലുള്ള മേയ്ക്ക് ഇന് ഇന്ത്യയാണെന്നും ശ്രീമതി അരുണ സുന്ദരരാജന് പറഞ്ഞു.
IE/AB/BSN
(Visitor Counter : 70
പ്രധാനമന്ത്രിയുടെ ഓഫീസ്
ഇന്ത്യൻ പുരുഷന്മാരുടെ 4x400 മീറ്റർ റിലേ ടീമിന്റെ അവിശ്വസനീയമായ പ്രകടനത്തെ പ്രധാനമന്ത്രി അഭിനന്ദിച്ചു
ലോക ചാമ്പ്യൻഷിപ്പ് ഫൈനലിലേക്ക് ടീം യോഗ്യത നേടി
ഇന്ത്യൻ പുരുഷന്മാരുടെ 4x400 മീറ്റർ റിലേ ടീമംഗങ്ങളായ അനസ്, അമോജ്, രാജേഷ് രമേഷ്, മുഹമ്മദ് അജ്മൽ എന്നിവർ ലോക ചാമ്പ്യൻഷിപ്പ് ഫൈനലിലേക്ക് യോഗ്യത നേടാനുള്ള ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ലോക അത്ലറ്റിക് ചാമ്പ്യൻഷിപ്പിലെ അവിശ്വസനീയമായ ടീം വർക്ക്!
അനസ്, അമോജ്, രാജേഷ് രമേഷ്, മുഹമ്മദ് അജ്മൽ എന്നിവർ എം 4X400 മീറ്റർ റിലേയിൽ പുതിയ ഏഷ്യൻ റെക്കോർഡ് സ്ഥാപിച്ച് ഫൈനലിലേക്ക് കുതിച്ചു.
ഇത് ഒരു വിജയകരമായ തിരിച്ചുവരവായി ഓർമ്മിക്കപ്പെടും, ഇത് ഇന്ത്യൻ അത്ലറ്റിക്സിന് ശരിക്കും ചരിത്രമാണ്
ND
പ്രത്യേക സേവനങ്ങളും ഫീച്ചറുകളും
KVIC തൃശൂർ - ദേശീയ ഏകതാ ദിന ആചരണം
തൃശൂർ: ഒക്ടോബർ 31, 2022
2022 ഒക്ടോബർ 31-ന് 'ദേശീയ ഏകതാ ദിനം-2022' ആചരിക്കാൻ ഇന്ത്യാ ഗവൺമെന്റ് മുൻകൈയെടുത്ത് സ്വീകരിച്ച നടപടികളുടെ ഭാഗമായി, കേന്ദ്ര സൂക്ഷ്മ -ചെറുകിട- ഇടത്തരം  മന്ത്രാലയത്തിന്റെ കീഴിലുള്ള ഖാദി ആൻഡ് വില്ലേജ് ഇൻഡസ്ട്രീസ് കമ്മീഷന്റെ  ചെയർമാൻ ശ്രീ മനോജ് കുമാർ കേരളത്തിലെ നടത്തറ MDTC യിലുള്ള KVIC യുടെ മൾട്ടി ഡിസിപ്ലിനറി ട്രെയിനിംഗ് സെന്റർ  സന്ദർശിക്കുകയും സ്വതന്ത്ര ഇന്ത്യയുടെ ദേശീയോദ്ഗ്രഥനത്തിന്റെ ശില്പിയായ സർദാർ വല്ലഭായ് പട്ടേലിന്റെ ജന്മവാർഷികത്തിന്റെ സ്മരണാർത്ഥം 'രാഷ്ട്രീയ ഏകതാ ദിനത്തിൽ' ‘റൺ ഫോർ ഇന്ത്യ- റൺ ഫോർ യൂണിറ്റി’ പരിപാടിയിൽ പങ്കെടുക്കുകയും പ്രതിജ്ഞ ചൊല്ലുകയും ചെയ്തു. രാഷ്ട്രത്തിന്റെ ഐക്യവും അഖണ്ഡതയും സുരക്ഷയും സംരക്ഷിക്കുന്നതിനും ശക്തിപ്പെടുത്തുന്നതിനുമുള്ള സമർപ്പണം ഊട്ടിയുറപ്പിക്കുന്നതിനും ശക്തിപ്പെടുത്തുന്നതിനുമുള്ള അവസരം കൂടിയായി ഇത് മാറി.
കേരളത്തിലെ നടത്തറയിലെ MDTC- KVIC, കുട്ടൂരിലെ KVIC യുടെ സെൻട്രൽ സ്ലിവർ പ്ലാന്റ് എന്നിവയുടെ പ്രവർത്തനങ്ങളും ശ്രീ മനോജ് കുമാർ വീക്ഷിച്ചു. പ്ലാന്റിന്റെ കാര്യക്ഷമത വിലയിരുത്തുന്നതിനോടൊപ്പം പ്രവർത്തനക്ഷമത മെച്ചപ്പെടുത്തുന്നതിനുള്ള നടപടികളും ചർച്ചയായി.
പ്രധാനമന്ത്രിയുടെ ഓഫീസ്
കൊഹിമയിൽ നടന്ന സത്യപ്രതിജ്ഞാ ചടങ്ങിൽ പ്രധാനമന്ത്രി പങ്കെടുത്തു
നാഗാലാൻഡ് മുഖ്യമന്ത്രി ശ്രീ നെയ്ഫിയു റിയോയുടെയും മന്ത്രിമാരുടെയും സത്യപ്രതിജ്ഞ ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
ട്വീറ്റിൽ പ്രധാനമന്ത്രി പറഞ്ഞു :
ശ്രീ നെയ്ഫിയു റിയോജിയുടെയും അദ്ദേഹത്തിന്റെ മന്ത്രിമാരുടെയും സത്യപ്രതിജ്ഞാ ചടങ്ങിൽ പങ്കെടുത്തു. യുവത്വവും അനുഭവപരിചയവും ഒത്തുചേരുന്ന ഈ ടീം നാഗാലാൻഡിന്റെ സദ്ഭരണ പാത തുടരുമെന്നും ജനങ്ങളുടെ അഭിലാഷങ്ങൾ നിറവേറ്റുമെന്നും എനിക്ക് ഉറപ്പുണ്ട്. അവർക്ക് എന്റെ ആശംസകൾ."
Joined the oath taking ceremony of Shri @Neiphiu_Rio Ji and his Council of Ministers. I am confident that this team, which is a blend of youth and experience, will continue the good governance trajectory of Nagaland and fulfil people’s aspirations. My best wishes to them. pic.twitter.com/YdnIuKTYzl
— Narendra Modi  March 7, 2023
പ്രധാനമന്ത്രിയുടെ ഓഫീസ്
കാർത്തിക പൂർണിമയുടെയും ദേവ് ദീപാവലിയുടെയും വേളയിൽ പ്രധാനമന്ത്രിയുടെ ആശംസ
കാർത്തിക പൂർണിമയുടെയും ദേവദീപാവലിയുടെയും അവസരത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ഇന്ത്യയുടെ പുരാതന സംസ്കാരത്തിന്റെയും ആത്മീയതയുടെയും പാരമ്പര്യത്തിന്റെയും പ്രതീകങ്ങളുടെ ഉത്സവമായ കാർത്തിക പൂർണിമയും ദേവ് ദീപാവലിയും ആശംസിക്കുന്നു. പുണ്യസ്നാനവും വിളക്ക് ദാനവുമായി ബന്ധപ്പെട്ട ഈ അവസരം എല്ലാവരുടെയും ജീവിതത്തിൽ പുതിയ ഊർജ്ജം പകരട്ടെ."
വനിതാ, ശിശു വികസന മന്ത്രാലയം
വൺ സ്റ്റോപ്പ് കേന്ദ്രങ്ങൾ
ന്യൂഡൽഹി , മാർച്ച് 19, 2021
 അനുവദിച്ചതിൽ, ഇപ്പോൾ 700 എണ്ണം പ്രവർത്തനസജ്ജമാണ്. അക്രമങ്ങളോ മറ്റ് വിപത്തുകളോ നേരിടുന്ന സ്ത്രീകൾക്ക് ഇത്തരം കേന്ദ്രങ്ങൾ പല സേവനങ്ങളും നൽകി വരുന്നു. പോലീസ്/നിയമ/വൈദ്യ സഹായം, മാനസിക-സാമൂഹിക കൗൺസിലിംഗ്, താത്കാലികമായി താമസിക്കാൻ ഒരു സ്ഥലം എന്നീ സംയോജിത സേവനങ്ങൾ ആണ് അവ.
സംസ്ഥാന തലത്തിൽ ഇപ്പോൾ അനുവദിച്ചിട്ടുള്ളതും പ്രവർത്തിക്കുന്നതും ആയ വൺ സ്റ്റോപ്പ് കേന്ദ്രങ്ങളും അവയെ സമീപിച്ച സ്ത്രീകളുടെ എണ്ണവും ചുവടെ നൽകുന്നു.
ഔപചാരികമായ ആശയവിനിമയം, ഇ-മെയിലുകൾ, ഫോൺ കോളുകൾ, ഓൺലൈൻ യോഗങ്ങൾ എന്നിവയിലൂടെ വൺ സ്റ്റോപ്പ് കേന്ദ്രങ്ങളുടെ സംസ്ഥാന-ജില്ലാ തല പ്രവർത്തനങ്ങൾ നിരീക്ഷിച്ചു വരുന്നു.
മേൽ പറഞ്ഞ വിവരങ്ങൾ വനിതാ-ശിശു വികസന മന്ത്രി ശ്രിമതി സ്മൃതി ഇറാനി ഇന്ന് ലോക് സഭയിൽ രേഖാമൂലം നൽകിയ മറുപടിയിൽ അറിയിച്ചതാണ്.
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത്-ഹെൽത്ത് ആൻഡ് വെൽനസ് സെന്ററുകൾ 3.5 ലക്ഷം ടെലി കൺസൾട്ടേഷനുകൾ എന്ന റെക്കോർഡ് നേട്ടം കൈവരിച്ചു
ന്യൂഡൽഹി: ഏപ്രിൽ 28, 2022
ആയുഷ്മാൻ ഭാരത്-ഹെൽത്ത് ആൻഡ് വെൽനസ് സെന്ററുകൾ സമൂഹങ്ങൾക്ക് അവരുടെ അടുത്തുതന്നെ ഉയർന്ന നിലവാരമുള്ള ആരോഗ്യ സേവനങ്ങൾ നൽകുന്നതിൽ മറ്റൊരു നാഴികക്കല്ല് കൂടി പിന്നിട്ടു. ഇ-സഞ്ജീവനിയിലൂടെ 2022 ഏപ്രിൽ 26, 27 തീയതികളിൽ തുടർച്ചയായി 3.5 ലക്ഷം ടെലി കൺസൾട്ടേഷനുകൾ എന്ന റെക്കോർഡ് നേട്ടം AB-HWC കൈവരിച്ചു. AB-HWC-കളിൽ ഒരു ദിവസം നടത്തിയ ടെലി-കൺസൾട്ടേഷനുകളുടെ ഏറ്റവും ഉയർന്ന കണക്കാണ് ഇത്. ഇതിനു മുമ്പത്തെ റെക്കോർഡ് ഒരു ദിവസം മൂന്ന് ലക്ഷം ടെലി-കൺസൾട്ടേഷനുകൾ ആയിരുന്നു. കൂടാതെ, 76 ലക്ഷത്തിൽ കൂടുതൽ രോഗികൾ ഇ-സഞ്ജീവനി ഒ പി ഡി ടെലി-മെഡിസിൻ സേവനങ്ങളും 2022 ഏപ്രിൽ 26, 27 തീയതികളിൽ പ്രയോജനപ്പെടുത്തി.
ഉയരുന്ന ടെലി-കൺസൾട്ടേഷനുകൾ 'അന്ത്യോദയ' എന്ന മഹത്തായ ലക്ഷ്യത്തിലേക്കുള്ള ഒരു വലിയ ചുവടുവയ്പ്പാണ്. ഇതിലൂടെ രാജ്യത്തെ വിദൂര പ്രദേശങ്ങളിലുള്ളവർക്ക് ഉയർന്ന നിലവാരമുള്ള ചെലവ് കുറഞ്ഞ ആരോഗ്യ സേവനങ്ങൾ ലഭ്യമാകുന്നു. ടെലി-കൺസൾട്ടേഷനുകളിലൂടെ നൽകുന്ന കാലോചിതമായ സ്പെഷലിസ്റ്റ് സേവനങ്ങൾ വിദൂര പ്രദേശങ്ങളിൽ താമസിക്കുന്ന ഏറ്റവും പാവപ്പെട്ടവർക്ക് ഒരു അനുഗ്രഹമായി മാറിയിട്ടുണ്ട്.
ലോകത്തെ ഇത്തരത്തിലുള്ള ആദ്യത്തെ ടെലി-മെഡിസിൻ സംരംഭമായ ഇ-സഞ്ജീവനിയ്ക്ക് രണ്ട് വകഭേദങ്ങളുണ്ട്:
1. ഇ-സഞ്ജീവനി ആയുഷ്മാൻ ഭാരത്-ഹെൽത്ത് ആൻഡ് വെൽനസ് സെന്റർ : നിലവിൽ, 80,000-ത്തിൽ കൂടുതൽ ആരോഗ്യ ക്ഷേമ കേന്ദ്രങ്ങളിൽ ഇ-സഞ്ജീവനി-HWC പ്രവർത്തിക്കുന്നു. 2.70 ലക്ഷത്തിൽ കൂടുതൽ ഡോക്ടർമാർക്ക് പൊതുവായ-സ്പെഷലിസ്റ്റ് 'ഡോക്ടർ-റ്റൂ-ഡോക്ടർ' ടെലി-മെഡിസിൻ ആരോഗ്യ സേവനങ്ങൾ ഓരോ ദിവസവും  വിദൂര പ്രദേശങ്ങൾ ഉൾപ്പെടെ രാജ്യത്തെ വിവിധ ഭാഗങ്ങളിൽ നൽകിയിട്ടുണ്ട്.
2. ഇ-സഞ്ജീവനി ഓ പി ഡി : ഇത് ഒരു 'പേഷ്ന്റ്-ടു-ഡോക്ടർ' ടെലി-മെഡിസിൻ സേവനമാണ്. ഇതിൽ രോഗിക്ക് വീട്ടിൽ ഇരുന്നുകൊണ്ടുതന്നെ ഔട്ട്-പേഷ്ന്റ് സേവനം ലഭ്യമാകുന്നു. ആൻഡ്രോയിഡ്, iOS അധിഷ്ഠിത സ്മാർട്ട് ഫോണുകളിൽ ഇത് ഒരു മൊബൈൽ ആപ്പായി ലഭ്യമാണ്. ഈ ആപ്പ് 3 ദശലക്ഷത്തിലധികം പേർ ഡൗൺലോഡു ചെയ്തിട്ടുണ്ട്
പ്രധാനമന്ത്രിയുടെ ഓഫീസ്
സ്വാഗത് സംരംഭത്തിന്റെ 20 വർഷം ആഘോഷിക്കുന്ന പരിപാടിയിൽ പ്രധാനമന്ത്രി ഏപ്രിൽ 27 ന് പങ്കെടുക്കും
2003ൽ ഗുജറാത്ത് മുഖ്യമന്ത്രിയായിരുന്ന കാലത്ത് പ്രധാനമന്ത്രിയാണ് സ്വാഗത് ആരംഭിച്ചത്
രാജ്യത്ത് ഇത്തരത്തിലുള്ള ആദ്യത്തെ സാങ്കേതിക-അധിഷ്ഠിത പരാതി പരിഹാര പരിപാടിയായിരുന്നു ഇത്.
ജനങ്ങളുടെ പ്രശ്നങ്ങൾ പരിഹരിക്കാനുള്ള സാങ്കേതികവിദ്യയുടെ സാധ്യതയെക്കുറിച്ച് അന്നത്തെ മുഖ്യമന്ത്രി മോദിയുടെ ആദ്യകാല തിരിച്ചറിവ് പ്രതിഫലിപ്പിച്ചു
സാധാരണക്കാരന് തന്റെ പരാതികൾ നേരിട്ട് മുഖ്യമന്ത്രിയെ അറിയിക്കാൻ സഹായിക്കുന്നു എന്നതാണ് സ്വാഗത്തിന്റെ പ്രത്യേകത
വേഗത്തിലും കാര്യക്ഷമമായും സമയബന്ധിതമായും പരാതിപരിഹാരം ഉറപ്പാക്കുന്നതിലൂടെ ഇത് ജീവിത സൗകര്യം വർദ്ധിപ്പിക്കുന്നു.
ഇതുവരെ 99% പരാതികളും പരിഹരിക്കപ്പെട്ടു
പ്രധാനമന്ത്രി ശ്രീ നരേന്ദ്ര മോദി ഏപ്രിൽ 27 ന് വൈകുന്നേരം 4 മണിക്ക് വീഡിയോ കോൺഫറൻസിംഗ് വഴി ഗുജറാത്തിൽ സ്വാഗത് സംരംഭത്തിന്റെ 20 വർഷം പൂർത്തിയാക്കുന്ന പരിപാടിയിൽ പങ്കെടുക്കും. , പദ്ധതിയുടെ മുൻകാല ഗുണഭോക്താക്കളുമായും പ്രധാനമന്ത്രി പരിപാടിയിൽ സംവദിക്കും. ഈ സംരംഭത്തിന്റെ 20 വർഷം വിജയകരമായി പൂർത്തിയാക്കിയതിനോടനുബന്ധിച്ചു ഗുജറാത്ത് ഗവണ്മെന്റ് സ്വാഗത് സപ്താഹമായി ആഘോഷിക്കുകയാണ്.
2003 ഏപ്രിലിൽ ഗുജറാത്ത് മുഖ്യമന്ത്രിയായിരിക്കെ ശ്രീ നരേന്ദ്ര മോദിയാണ് സ്വാഗത്  ആരംഭിച്ചത്. തന്റെ സംസ്ഥാനത്തെ ജനങ്ങളുടെ പ്രശ്നങ്ങൾ പരിഹരിക്കുക എന്നതാണ് ഒരു മുഖ്യമന്ത്രിയുടെ പ്രധാന ഉത്തരവാദിത്തമെന്ന അദ്ദേഹത്തിന്റെ വിശ്വാസമാണ് പരിപാടിയുടെ തുടക്കം. ഈ ദൃഢനിശ്ചയത്തോടെ, ജീവിത സൗകര്യം പ്രോത്സാഹിപ്പിക്കുന്നതിനുള്ള സാങ്കേതികവിദ്യയുടെ സാധ്യതകൾ നേരത്തെ തിരിച്ചറിഞ്ഞതിനൊപ്പം, അന്നത്തെ മുഖ്യമന്ത്രി ശ്രീ. മോദി ഇത്തരത്തിലുള്ള ആദ്യത്തെ സാങ്കേതിക-അധിഷ്ഠിത പരാതി പരിഹാര പരിപാടി ആരംഭിച്ചു.
വേഗത്തിലും കാര്യക്ഷമമായും സമയബന്ധിതമായും അവരുടെ ദൈനംദിന പരാതികൾ പരിഹരിച്ച് സാങ്കേതികവിദ്യ ഉപയോഗിച്ച് പൗരന്മാർക്കും സർക്കാരിനുമിടയിൽ ഒരു പാലമായി പ്രവർത്തിക്കുക എന്നതായിരുന്നു ഈ പരിപാടിയുടെ പ്രധാന ലക്ഷ്യം. കാലക്രമേണ, സ്വാഗത് ആളുകളുടെ ജീവിതത്തിൽ പരിവർത്തനാത്മക സ്വാധീനം ചെലുത്തുകയും കടലാസ് രഹിതവും സുതാര്യവും തടസ്സരഹിതവുമായ രീതിയിൽ ദുരിതങ്ങൾ പരിഹരിക്കുന്നതിനുള്ള ഫലപ്രദമായ ഉപകരണമായി മാറുകയും ചെയ്തു.
സാധാരണക്കാരന് തന്റെ പരാതികൾ നേരിട്ട് മുഖ്യമന്ത്രിയെ അറിയിക്കാൻ സഹായിക്കുന്നു എന്നതാണ് സ്വാഗതിന്റെ പ്രത്യേകത. എല്ലാ മാസവും നാലാമത്തെ വ്യാഴാഴ്ചയാണ് മുഖ്യമന്ത്രി പരാതി പരിഹാരത്തിനായി പൗരന്മാരുമായി സംവദിക്കുന്നത്. പരാതികൾ വേഗത്തിൽ പരിഹരിക്കുന്നതിലൂടെ ജനങ്ങളും സർക്കാരും തമ്മിലുള്ള വിടവ് നികത്തുന്നതിൽ ഇത് പ്രധാന പങ്കുവഹിച്ചു. പ്രോഗ്രാമിന് കീഴിൽ, ഓരോ അപേക്ഷകനെയും തീരുമാനം അറിയിച്ചിട്ടുണ്ടെന്ന് ഉറപ്പാക്കുന്നു. എല്ലാ അപേക്ഷകളുടെയും നടപടിക്രമങ്ങൾ ഓൺലൈനിൽ ലഭ്യമാണ്. ഇതുവരെ സമർപ്പിച്ച പരാതികളിൽ 99 ശതമാനത്തിലേറെയും പരിഹരിച്ചു.
കളിൽ പങ്കെടുക്കുന്നു. ജില്ലാ കളക്ടർക്ക് ജില്ലാ സ്വാഗത്തിൽ , പൗരന്മാർ എല്ലാ മാസവും 1 മുതൽ 10 വരെ തലത്തിൽ /മന്ത്രിക്ക് അപേക്ഷ സമർപ്പിക്കുന്നു. ഇവ പരിഹരിക്കുന്നതിനുള്ള താലൂക്ക് സ്വാഗറ്റ് പദ്ധതിയിൽ ഉൾപ്പെടുത്തിയിട്ടുണ്ട്. കൂടാതെ, പൗരന്മാർക്കായി ഒരു ലോക് ഫരിയദ് പ്രോഗ്രാമും പ്രവർത്തിക്കുന്നു, അതിൽ അവർ സ്വാഗത് യൂണിറ്റിൽ പരാതികൾ ഫയൽ ചെയ്യുന്നു.
പൊതുസേവനത്തിലെ സുതാര്യത, ഉത്തരവാദിത്തം, പ്രതികരണശേഷി എന്നിവ മെച്ചപ്പെടുത്തുന്നതിന് 2010-ൽ യുണൈറ്റഡ് നേഷൻസ് പബ്ലിക് സർവീസ് അവാർഡ് ഉൾപ്പെടെ നിരവധി അവാർഡുകൾ സ്വാഗത് ഓൺലൈൻ പ്രോഗ്രാമിന് വർഷങ്ങളായി നൽകിയിട്ടുണ്ട്.
ND
(
ഭവന, നഗരദാരിദ്ര ലഘൂകരണ മന്ത്രാലയം
ലോക ആവാസവ്യവസ്ഥാ ദിനം- 2021 ആഘോഷിച്ചു
ന്യൂഡൽഹി ഒക്ടോബർ 11, 2021
എല്ലാവർക്കും ഭവനം ഉറപ്പുവരുത്തുന്നതും , എല്ലാവർക്കും സേവനം നൽകാൻ കഴിയുന്നതും , മെച്ചപ്പെട്ട ഗതാഗതസൗകര്യം ഉറപ്പു വരുത്താൻ കഴിയുന്നതുമായ സുസ്ഥിര നഗരവികസനത്തിന് നൂതനവും കാർബൺ ബഹിർഗമനം കുറഞ്ഞതുമായ സാങ്കേതികവിദ്യകൾ പ്രോത്സാഹിപ്പിക്കാൻ ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി ആവശ്യപ്പെട്ടു. ഇന്ന് ഐക്യരാഷ്ട്രസഭയുടെ ലോക ആവാസവ്യവസ്ഥ ദിനം -2021 ആഘോഷ പരിപാടിയിൽ സംസാരിക്കുകയായിരുന്നു അദ്ദേഹം.
മറ്റ് വികസിത രാജ്യങ്ങളെ അപേക്ഷിച്ച് ഇന്ത്യയിലെ ഹരിതഗൃഹ വാതക ബഹിർഗമനത്തിലെ ആളോഹരി വിഹിതം വളരെ കുറവാണെന്ന് ശ്രീ പുരി പറഞ്ഞു. 1870–2017 കാലയളവിലെ കാർബൺഡയോക്സൈഡ് ബഹിർഗമന തോത് അമേരിക്ക, യൂറോപ്യൻ യൂണിയൻ, യു.കെ , ചൈന എന്നിവയുമായി താരതമ്യം ചെയ്യുമ്പോൾ ഇന്ത്യയുടേത് കേവലം 3% മാത്രമാണ്.
ഇന്ത്യയിലെ സുസ്ഥിര വികസന ലക്ഷ്യങ്ങൾ കൈവരിക്കാൻ കാർബൺ ബഹിർഗമനം കുറഞ്ഞ നഗരങ്ങൾ ആസൂത്രണം ചെയ്യേണ്ടതുണ്ടെന്ന് മന്ത്രി പറഞ്ഞു. പ്രധാനമന്ത്രി ആവാസ് യോജന  യുടെ കീഴിൽ നിർമ്മിക്കുന്ന 16 ലക്ഷത്തിലധികം വീടുകൾ ഇന്ന് ഹരിത സാങ്കേതികവിദ്യകൾ ഉപയോഗിക്കുന്നു, ഇത് 2022 ഓടെ,12 ദശലക്ഷം ടൺ കാർബൺഡൈഓക്സൈഡ് സമാന ഹരിതഗൃഹവാതകങ്ങൾ ലഘൂകരിക്കാൻ സഹായിക്കും. പിഎംഎവൈ പദ്ധതിയിലൂടെ ഹരിത നിർമ്മാണ രീതി പ്രോത്സാഹിപ്പിക്കുന്ന ഗ്ലോബൽ ഹൗസിംഗ് ടെക്നോളജി ചലഞ്ച് വഴി ഏകദേശം 1,000 വീടുകൾ വീതം അടങ്ങുന്ന ആറ് ലൈറ്റ് ഹൗസ് പ്രോജക്ടുകൾ  നിർമ്മാണ ഘട്ടത്തിലാണ്
IE/SKY
(Visitor Counter : 160
ധനകാര്യ മന്ത്രാലയം
കേന്ദ്രബജറ്റ് 2022-23
സായുധസേനയ്ക്കുള്ള ഉപകരണങ്ങളില് ആത്മനിര്ഭരത പ്രോത്സാഹിപ്പിക്കുന്നതിനുള്ള ഗവണ്മെന്റിന്റെ പ്രതിബദ്ധത ആവര്ത്തിച്ച് കേന്ദ്രബജറ്റ്
2021-22ലെ 58 ശതമാനത്തില് നിന്ന്, 2022-23ല് ആഭ്യന്തരവ്യവസായത്തിനായി മൂലധനസംഭരണബജറ്റിന്റെ 68 ശതമാനം
നീക്കിവച്ചു
പ്രതിരോധ ഗവേഷണ-വികസനം വ്യവസായത്തിനും സ്റ്റാര്ട്ടപ്പുകള്ക്കും അക്കാദമിക മേഖലയ്ക്കും തുറന്നുകൊടുക്കും
ഇറക്കുമതി കുറയ്ക്കാനും സായുധ സേനയ്ക്കുള്ള ഉപകരണങ്ങളില് ആത്മനിര്ഭരത പ്രോത്സാഹിപ്പിക്കാനുമുള്ള ഗവണ്മെന്റിന്റെ പ്രതിബദ്ധത ആവര്ത്തിച്ച്, കേന്ദ്ര ധനകാര്യമന്ത്രി ശ്രീമതി നിര്മ്മല സീതാരാമന് ഇന്ന് പാര്ലമെന്റില് അവതരിപ്പിച്ച കേന്ദ്ര ബജറ്റ്, 2021-22 ലെ 58 ശതമാനത്തില് നിന്ന്, 2022-23ല് ആഭ്യന്തര വ്യവസായത്തിനായി മൂലധന സംഭരണ ബജറ്റിന്റെ 68 ശതമാനം നീക്കിവച്ചു.
പ്രതിരോധ ഗവേഷണ-വികസന ബജറ്റിന്റെ 25 ശതമാനം വകയിരുത്തി വ്യവസായം, സ്റ്റാര്ട്ടപ്പുകള്, അക്കാദമിക മേഖല എന്നിവയ്ക്കായി പ്രതിരോധ ഗവേഷണ-വികസന മേഖല തുറന്നുകൊടുക്കുമെന്ന് കേന്ദ്ര ധനമന്ത്രി പറഞ്ഞു. ഡിആര്ഡിഒയുമായും മറ്റ് സംഘടനകളുമായും സഹകരിച്ച് എസ്പിവി മാതൃകയിലൂടെ സൈനിക പ്ലാറ്റ്ഫോമുകളുടെയും ഉപകരണങ്ങളുടെയും രൂപകല്പ്പനയും വികസനവും ഏറ്റെടുക്കാന് സ്വകാര്യ വ്യവസായത്തെ പ്രോത്സാഹിപ്പിക്കും. വിപുലമായ പരിശോധനകള്ക്കും സര്ട്ടിഫിക്കേഷന് ആവശ്യകതകള്ക്കും വേണ്ടി ഒരു സ്വതന്ത്രസംവിധാനം രൂപവല്ക്കരിക്കുമെന്നും മന്ത്രി അറിയിച്ചു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങള്
രോഗമുക്തി നിരക്ക് 51.08 ശതമാനമായി വര്ധിച്ചു
കോവിഡ് 19 പരിശോധനയ്ക്കായി രാജ്യത്തു നിലവിലുള്ളത് 900 ലേറെ ലാബുകള്
(കഴിഞ്ഞ 24 മണിക്കൂറിനിടെ രാജ്യത്ത് കോവിഡ്-19 രോഗമുക്തരായത് 7419 പേരാണ്. ആകെ 1,69,797 പേര്ക്കാണ് രോഗം ഭേദമായത്. രോഗമുക്തി നിരക്ക് 51.08 ശതമാനമായി വര്ധിച്ചു. നിലവില് 1,53,106 പേരാണ് ചികിത്സയില് ഉള്ളത്.
പരിശോധനയ്ക്കായി രാജ്യത്തിപ്പോള് 653 ഗവണ്മെന്റ് ലാബുകളാണ് ഉള്ളത്. 248 സ്വകാര്യ ലാബുകളും ഉള്പ്പെടെ ആകെ 901 ലാബുകള് രാജ്യത്തുണ്ട്.
കഴിഞ്ഞ 24 മണിക്കൂറിനിടെ രാജ്യത്ത് 1,15,519 സാമ്പിളുകള് പരിശോധിച്ചു. ആകെ 57,74,133 സാമ്പിളുകളാണ് രാജ്യത്ത് പരിശോധിച്ചത്.
കോവിഡ് -19 സംബന്ധിച്ച ഏറ്റവും പുതിയതും ആധികാരികവുമായ സാങ്കേതിക വിവരങ്ങള്, മാര്ഗ്ഗനിര്ദ്ദേശങ്ങള്, ഉപദേശങ്ങള് എന്നിവയ്ക്ക് https://www.mohfw.gov.in/, @MoHFW_INDIA എന്നിവ സന്ദര്ശിക്കാവുന്നതാണ്.
കോവിഡ് -19 മായി ബന്ധപ്പെട്ട സാങ്കേതിക സംശയങ്ങള്ക്ക് technquery.covid19[at]gov[dot]inലും, മറ്റ് സംശയങ്ങള്ക്ക് ncov2019[at]gov[dot]in, @CovidIndiaSevaഎന്നിവയിലും ബന്ധപ്പെടാം.
കോവിഡ് -19 സംബന്ധിച്ച സംശയങ്ങള്ക്ക്, ദയവായി ആരോഗ്യ മന്ത്രാലയത്തിന്റെ ടോള് ഫ്രീ നമ്പര് ആയ +91-11-23978046 അല്ലെങ്കില് 1075 ല് വിളിക്കുക. സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കോവിഡ് -19 സംബന്ധിച്ച ഹെല്പ്പ്ലൈന് നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdfല് ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 41.99 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.56 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
വാക്സിൻ ഡോസുകൾ

വിതരണം ചെയ്തത്
41,99,68,590
ഉടൻ ലഭ്യമാക്കുന്നത്
15,75,140
ഉപഭോഗം
39,42,97,344
ബാക്കിയുള്ളത്
2,56,71,246
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 41.99 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 15,75,140 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 39,42,97,344 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.56 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(Visitor Counter : 173
സൂക്ഷ്മ, ചെറുകിട, ഇടത്തരം മന്ത്രാലയം
വാർത്താക്കുറിപ്പ്
സൂക്ഷ്മ ചെറുകിട ഇടത്തരം മന്ത്രാലയത്തിന്റെ ഭാഗമെന്ന പേരിൽ എം എസ് എം ഇ
എക്സ്പോർട്ട് പ്രമോഷൻ കൗൺസിൽ നടത്തുന്ന നിയമ വിരുദ്ധ പ്രവർത്തനങ്ങളിൽ ജാഗ്രത
പാലിക്കാൻ, എം എസ് എം ഇ മന്ത്രാലയം പൊതുജനങ്ങൾക്ക് നിർദ്ദേശം നൽകി.
എംഎസ്എംഇ എക്സ്പോർട്ട് പ്രമോഷൻ കൗൺസിൽ, ഡയറക്ടർ തസ്തികയിലേക്ക് നിയമനം നൽകുന്നു എന്ന തരത്തിൽ സമൂഹമാധ്യമങ്ങളിൽ സന്ദേശം പ്രചരിക്കുന്നതായി കേന്ദ്ര സൂക്ഷ്മ ചെറുകിട ഇടത്തരം മന്ത്രാലയത്തിന്റെ ശ്രദ്ധയിൽപ്പെട്ടിട്ടുണ്ട്. ഈ സ്ഥാപനം എംഎസ്എംഇ മന്ത്രാലയത്തിന്റെ പേര് അനധികൃതമായി ഉപയോഗിക്കുന്നതായും ശ്രദ്ധയിൽപ്പെട്ടിട്ടുണ്ട്.
എം എസ് എം ഇ എക്സ്പോർട്ട് പ്രൊമോഷൻ കൗൺസിലുമായി കേന്ദ്ര എംഎസ്എംഇ മന്ത്രാലയത്തിന് യാതൊരുവിധത്തിലുമുള്ള ബന്ധവുമില്ല. കൂടാതെ ഏതെങ്കിലും തസ്തികയിലേക്ക് നിയമനം നൽകാനുള്ള അധികാരം മന്ത്രാലയം, ഈ സ്ഥാപനത്തിന് നൽകിയിട്ടുമില്ല. ഇത്തരം വ്യാജ സന്ദേശങ്ങളിൽ വഞ്ചിതരാകാതിരിക്കാൻ പൊതു ജനങ്ങൾ ജാഗ്രത പാലിക്കണമെന്ന് കേന്ദ്ര എംഎസ് എം ഇ മന്ത്രാലയം വാർത്താക്കുറിപ്പിൽ വ്യക്തമാക്കി.